Page:The Statutes of the Realm Vol 1 (1101-1377).pdf/79

Rh



  

“HENRIE AND MARIE be the grace of God King and Quene of Scottis to all and sindrie our leigis and subiectis, quhome it effeiris quhais knawlege thir our letters sall cum greiting. WIT ZEE VS to haue geuin, grantit, and be thir our letters geuis and grantis to our weilbelouit Clerk Edward Henrysoun Doctour in the Lawis &c. and his assignayis allarnelie, full powar and licence to Imprent or cause Imprent and sell the Lawis and Actis of Parliament of our Realme, That is to say, the bukis of Law callit Regiam Maiestatem and the remanent auld Lawis and actis of Parliament, consequentlie maid be progres of tyme unto the date of thir presentis, viseit, sychtit and correctit be the Lordis Commissionaris speciallie depute to the said viseting, sychting and correcting thairof, and that for the space of ten zeiris nixt to cum. And dischargeis and reuokis all vther privilege, and licence grantit of befoir to ony vthers for Imprenting of our saidis Lawis and Actis: ¶ Quhairfoir we charge straitlie and commandis zow all and sindrie our liegis and subiectis forisaidis, That nane of zow tak vpone hand to Imprent or cause Imprent the saidis Lawis and actis in this our Realme or outhwith the samin or to sell the same within this our Realme, vnder the pane of escheting of the saidis bukis to our said weilbelouit Clerk, and als vnder the pane of paying to him the sowme of twa hundreth pundis money of our Realme, als oft as this our pruilege and licence beis contrauenit and brokin be zow or ony of zow, during the said space of ten zeiris. Geuin vnder our priuie Seill, At Edinburgh the First day of Junii, the zeir of God ane thousand fyue hdreth thre scoir sax zeiris, and of our Regnis the First, and twentie foure zeirs.” 